Täna saates - ISIS ründas Kairos kopti kirikut.
Pered leinavad. Kuidas Egiptus kaitseb väikest kristlikku vähemust?
See on meie põlvkonna suurimaid kriise.
Meie vastus sellele võib otsustada meie tuleviku kogudusena.
Kuidas kogudus Washingtonis aitab Süüria põgenikeperet.
Ja - Jakarta kuberner Indoneesias.
Miks on kristlik juht kohtus
maailma suurimas moslemiriigis?
Tere tulemast saatesse! Kolleeg George Thomas on tööreisil.
ISIS võttis vastutuse Kairo hävitava kirikurünnaku eest.
Pühapäevahommikuses rünnakus hukkus vähemalt 25 inimest.
President al-Sisi kuulutas välja rahvusliku leinaaja
ja osales mälestusjumalateenistustel.
Kopti kogukond kardab uusi rünnakuid.
Jätkab Charlene Aaron.
Kopti paavst Tawadros juhtis ohvrite matusetalitust.
Rünnak lõhkus Püha Peetri Kiriku.
Selle kõrval on koptide peakirik Püha Markuse Katedraal.
President Sisi osales matustel koos ohvrite peredega.
Ta rääkis, et teo eest on vahistatud kolm meest ja üks naine.
Avaldan kaastunnet kõigile egiptlastele, mitte üksnes kristlastele.
See katsumus on ühine.
Rünnak tehti riiklikul pühal, moslemite pühal.
Moslemiäärmuslased on teinud sarja rünnakuid Egiptuse kristlaste vastu.
Plahvatus lõhkus Püha Peetri kiriku koptide peakatedraali kõrval.
Seintel ja maas oli lihatükke.
Kirikus vedeles surnuid ja haavatuid.
Oli tulekahju ja tohutu kaos.
Enamik hukkunuist olid naised ja lapsed pühapäevasel teenistusel.
Üks pealtnägija ütles. "Nad olid lapsed. Mida nad olid teinud,
et seda ära teenida? Oleks ma ise surnud, pääsenuksin sellest vaatest."
Kopti Kirik tegi Facebookis avalduse, kus seisab muuhulgas:
"Leiname selle vägivalla ja terrorismi pärast.
Palvetame märtrite ja vigastatute eest.
Egiptuse kristlased rõhuvad rahvuslikule ühtsusele,
mis kõiki egiptlasi Egiptuse õnnistatud maal hoiab."
Rünnaku järel protestisid meeleavaldajad terrorismi vastu
ja kutsusid rahvuslikule üksmeelele.
10 % egiptlastest on koptid.
Rünnak näitas, et nad on ohus.
2013. a rääkis CBN News, et Moslemivennaskond põletas kirikuid
kristlaste ettevõtteid ja isegi lastekodu.
President al-Sisi sõnul käib riigis ususõda.
Ta lubas, et tegijad tabatakse.
Charlene Aaron, CBN News
CBN-i välistoimetuse juht Gary Lane on korduvalt Kairos käinud.
Oled käinud kirikus, mida rünnati.
Püha Markuse katedraal on seal kõrval. See on osa samast platsist.
Püha Markuse kirik on paavst Tawadrose residents.
Ta on Kopti Kiriku pea.
Vastutuse võttis ISIS. Egiptuse võimud süüdistavad Moslemivennaskonda.
Kes rünnaku tegi?
Aleksandria kuberner süüdistas al-Qaedat. Kes esimesena jõudis?
Ehk kõik kolm.
USAs süüdistatakse rünnakutes kiiresti al-Qaedat, ISISt ja teisi.
Egiptuses on olukord keerukas.
Kõigil kolmel on motiiv rünnata valitsust ja kristlasi.
Mitu päeva enne kiriku ründamist rünnati politseinikke.
ISIS võtab kergelt vastutuse kõikide julmuste eest.
Muidugi. Valitsus võitleb nendega Siinai poolsaarel.
Valitsus on karmistanud meetmeid rühmituse vastu.
Ja al-Sisi kõrvaldas 3,5 aasta eest võimult Moslemivennaskkonna.
See pole esimene kirikurünnak. Miks neid tehakse?
Kuna nad on kristlased. Neid on rahvastikus vaid 10-15 %.
Kokku on Egiptuses 90 mln inimest, enamik neist moslemid.
Paljud militandid peavad kristlasi al-Sisi toetajateks.
Nad olid ühed esimesed, kes teda võimule tõustes toetasid.
Oled seal korduvalt käinud ja kopti kristlastega kohtunud.
Kuidas neil läheb? Nad tunnevad end kindlasti haavatavalt.
Esimene asi on šokk: "Juba jälle!" Seejärel tuleb lein.
Paljud kristlased näivad mõtlevat:
"Kas valitsus ei suuda meid kaitsta?"
Juhid ütlevad: "Valitsus ei suuda midagi. Vahet pole, kes võimul on.
Meie kaitse on vaid Jumalas."
Egiptuse ainus tulevikulootus on saada kristlikuks rahvaks.
Võtta omaks usk, mis on koptidel olnud 2000 aastat.
Sinnani on pikk tee. - Vaid see toob muutuse.
Aitäh intervjuu eest!
Iraagi armee võitleb endiselt ISISe vastu Põhja-Iraagis.
Nad püüavad ISISt Mosulist välja ajada.
Nagu Chris Mitchell räägib,
on Mosuli vabastamine tekitanud massilise põgenikevoolu.
Tuhanded on püüdnud põgeneda ISISe möllu eest Iraagis.
Sellest ojast võib üleujutus saada.
Minu selja taga on üks Põhja-Iraagi põgenikelaagritest.
Siin elab 20 000 inimest, teises naaberlaagris 30 000.
Eksperdid hoiatavad,
et Mosuli langemisele võib järgneda kümnendite raskeim põgenikekriis.
See võib kergesti humanitaarkatastroofiks areneda.
Nowery juhib Põhja-Iraagis ühendust Samaritan's Purse.
Tema sõnul erinevad Mosulist saabuvad sisepõgenikud
2014. a ISISe eest põgenenutest.
Mosulist tulevad sisepõgenikud
on elanud ISISe võimu all üle kahe aasta.
Nad on minu teada näinud ajaloo õudseimat terrorismi.
ISIS on neile mõju avaldanud.
Tema sõnul muudab see abitöö ohtlikumaks.
Rohkem kui miljoni inimest elab sisepõgenikena Iraagi kõrbes.
On kerge mõista, et nende inimrühmade seas
on ISISe rakke. See tekitab mitmeid uusi väljakutseid.
Ometi näeb ta kriisi võimalusena, eriti noortega kohtumisel.
Noored on kaks aastat ISISt jälginud.
Nad teavad, mida ISIS õpetab.
Nad põgenevad siia.
Nad näevad, kes nad vastu võtab ja neid teenib.
Ühendusena tahame seda missiooni täita.
Usume, et Jeesus käsib meil anda klaasi vett vaenlasele
ja teenida. Tahame aidata. Tahame olla Jeesuse käed ja jalad
lastele ja täiskasvanutele, olgu seal ISISe rakud või mitte.
Nowery sõnul on kõige rohkem vaja palvet.
Olukord on uskumatult keeruline.
Palun, et USA ja Lääne kristlased eelkõige palvetaksid.
Meil pole kõiki vastuseid.
Me ei tea, kuidas täiesti ohutult olla. See on ohtlik kutsumine.
Palun palveid ka tulevaste põgenike eest,
et Jumal pehmendaks südameid ja nad oleksid avatud sõnumile.
Paljud Jeesuse järgijad on Iraagi kõrbes ja püüavad aidata.
Chris Mitchell, Põhja-Iraak
Aitäh, Chris. USAs arutavad otsustajad,
kas riiki tuleks lasta uusi Lähis-Ida põgenikke.
Kogudused püüavad aidata neid, kes on juba siin.
Abigail Robertson näitab, kuidas üks kogudus Washingtonis
järgib Piibli käsku armastada oma ligimest.
See võib näida tavalise palvekoosolekuna, kuid üllatuseks on,
kelle eest palvetatakse. Hiljuti saabus Süüriast moslemipere,
kui ISIS vallutas nende kodulinna ja hävitas mitmeid naaberrajoone.
Pere mattis oma 16-aastase poja tunde kestnud rünnaku ajaks,
et terrorirühmitus teda kaasa ei viiks.
Rahvusliku Kogukonna koguduse liikmed tulid nende lugu kuulama.
Pere rääkis, miks nad USAsse põgenesid.
Kas olete varem Süüria põgenikke kohanud? - Ei usu.
Meedia väitel on nad halvad: Hoiduge nende eest.
Igasuguseid ohte.
Tean, et see pole tõsi.
Pastor Dave Schmidgall ja abikaasa Kate kohtusid perega
peagi selle USAsse saabumise järel. Nad ei rääkinud inglise keelt.
Nad paigutati kallisse Washingtoni.
Eluasemeamet kattis vaid kolme kuu kulud.
Isa Bashir on ametilt elektrik. Nüüd tunneb ta end abitult.
Süürias suutis ta hästi elatist teenida.
Ta on professionaal. Nüüd tunneb ta end eksinuna.
Ta õpib hoolega inglise keelt,
kuid tahaks väga pere sissetuleku eest hoolitseda.
Kate ja Dave märkasid, et abiprotsessis puudub kaks asja:
sõprussuhted ja sissetulek.
Nad lahendasid mõlemad probleemid peoga oma kodus.
Koguduseliikmete jaoks sai kriis näo.
Puudub sõprus, suhe ja toit.
Osalejad õppisid valmistama süüria labaneh juustu.
Pered kogusid raha üüri jaoks.
Valmistasime juustu. Nad rääkisid oma elust. Palvetasime.
Oli tore näha Jumala käsi ja jalgu tegutsemas.
Seda on lihtsam öelda kui teha.
73 % rahvastikust
väldib vestlusi moslemitega või peab neid ebamugavaks.
Vaja on veidi julgust
unustada retoorika ja arvamused
ning osaleda töös, mis arvamused kahte leeri jagab.
Aga nende teemade taga on inimeste näod.
Juhtpastor Mark Batterson märkas seda,
kui naine naasis misjonireisilt.
See, mille pärast Jumal südant valutab, purustas mu naise südame.
Kui naise süda millegi suhtes süttib,
süttib selle suhtes minugi süda abikaasana.
Kui kristlased unustaksid poliitika, saaks kriisi suunda muuta,
usub Batterson.
Vahel ajame poliitika ja Piibli segamini.
Loodan ja palvetan, et kristlased näeksid,
et see on üks meie põlvkonna suurimaid kriise.
See, kuidas reageerime, võib määrata koguduse tuleviku.
Kogudus tahab korraldada uusi tutvumisõhtuid põgenikeperedele.
Bashir käivitas Kate'i abil remondimehe teenuse.
Ta loodab, et suudab ise oma peret Ameerikas elatada.
Washingtonist raporteeris Abigail Robertson, CBN News
Järgmiseks - kristlane tõusis kõrgesse ametisse
maailma suurimas moslemiriigis.
Nüüd süüdistatakse teda islami solvamises.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kristlasest kuberner maailma suurimas moslemiriigis
on silmitsi jumalapilkesüüdistusega.
Juhtumit peetakse Indoneesia usulise sallivuse mõõdupuuks.
Kristlased kaitsesid Basuki Purnama sõnu Koraani väärast tõlgendamisest.
Mõned moslemid raevusid. Mengfei Li uuris asja.
Teisipäeval toodi Jakarta kuberner Basuki Purnama ehk Ahok
esimest korda kohtusse.
Teda süüdistatakse islami pilkamises
mitme kuu eest tehtud avalduste tõttu.
Kui ta süüdi mõistetakse, võib ta viieks aastaks vangi sattuda.
Ahok on Jakarta esimene hiina taustaga kuberner
ja esimene mittemoslemist kuberner viimase 50 aasta jooksul.
Ta kandideerib järgmisel aastal uueks ametiajaks.
Ta ütles, et poliitikud tõlgendavad Koraani valesti, kui ütlevad,
et mittemoslem ei tohi moslemeid valitseda. Riigiprokurör ütles kohtus,
et Ahok solvas islamit ja häbistas Koraani,
kui kasutas üht salmi valijate enda poole eksitamiseks.
Kohtumaja ümber valvas rohkesti politseinikke.
Selle ümber piirati liiklust.
Sajad meeleavaldajad nõudsid Ahoki vangistamist.
Ahok kinnitas, et ei kavatsenud solvata ühtki isikut ega rühmitust
oma septembrikuise avaldusega.
Ma ei tahtnud solvata moslemeid ega islamivaimulikke.
Palun süüdistuste tühistamist.
Ahoki toetajad tulid tema süütust kaitsma.
Moslemiäärmuslased püüavad takistada tema tagasivalimist.
Ta ei taha solvata teisi usundeid.
Ta ei salli riigi- või rahvavastast tegevust.
Osa kardab, et Ahoki kohtuasi on märk
radikaalse islami kiirest kasvust 250 mln elanikuga riigis.
Kristlasi on elanike seas alla 10 %.
Indoneesia põhiseadus tagab üleriigilise usuvabaduse.
Moslemimilitandid ründavad tihti kristlasi ja kirikuid
vägivalla ja kohtuasjadega.
Ahoki advokaat palus 5-liikmelisel kohtupaneelil süüdistus tühistada.
Järgmine kohtuistung on 20.12.
Mengfei Li, CBN News
Aitäh, Mengfei. Järgmiseks - Jaapan on tõusva päikese maa.
CBN-i Superraamat esitleb Jaapani lastele Jumala Poega.
Alguses oli Sõna.
CBN esitleb -
Johannese evangeelium
Loeb Pat Robertson
Nii on Jumal maailma armastanud, et Ta andis oma ainusündinud Poja.
Lase räägitud Jumala Sõnal muuta oma elu ja kasvatada usku!
Võta vastu eluandva Sõna vägi!
Pat Robertsoni loetud Johannese evangeelium
nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Sajad tuhanded endise NSVL juudid on vaesuse lõksus.
Paljud on lapsed ilma kodu ja hoolitsuseta. Osa koheldakse vääriti.
Alates 1990. aastaist on ühendus Christians Care International,
endise nimega 49:22 Trust, juute aidanud.
See nädal avas ühendus esinduse USAs
ja tegi ka uue kodulehe.
Meiega ühineb ühenduse tegevjuht Don Horowitz.
Aitäh saates osalemast! - Aitäh kutsumast!
Kirjelda juutide viletsust endises NSVL-is.
Kuidas teie ühendus neid aitab?
Juudid kannatavad praegu väga.
Juudi vanureid, holokausti üleelanuid sureb iga päev nälga.
On muserdav nende koju astuda
ning näha nende elutingimusi, kannatust ja tühjust pilgus.
Nad vajavad meie abi. Sotsiaalabi pole.
Neis maades pole struktuure, mis neid aitaksid.
Nad vajavad hädasti meie abi.
Kuidas teie ühendus neid aitab?
Käivitasime just Ukrainas Bila Tserkvas vanurite hoolduse.
Pakume vanuritele iga päev süüa, tervisekontrolli,
füüsilist teraapiat, aju stimuleerivat tegevust
ja psühholoogilist abi.
Aitate neil ka Iisraeli kolida, eks?
Meie programmide kaudu on Iisraeli kolinud üle 87 000 inimese.
Pakume seal koolitust. Uued saabujad võivad leida töökoha,
kui uue eluga kohanevad. Nad võivad ühiskonda oma panuse anda.
Laste rehabiliteerimisprogrammid on oma ala tipus.
See ühendab neuroloogiat ja psühhoteraapiat.
Hoolitseme rohkem kui 1700 juudi orvu ja abivajava juudi eest,
keda on vääriti koheldud, hooletusse jäetud ja hüljatud.
Avasite USAs esinduse. Miks te siia laienesite?
USA kristlased armastavad Iisraeli ja juudi rahvast.
On põnev rääkida meie ühenduse sõnumist ja missioonist
USA kristlastele.
Praegu on tähtis seista Iisraeli ja juudi rahva kõrval.
Tegite uue kodulehe. Aadress on christianscare.org
Kuidas see teie tööd aitab?
Koduleht kutsub rahvast meie missiooniga tutvuma,
kohtuma inimestega programmides ja nägema meie tööd.
Sealt saab infot, kuidas kaasa lüüa.
Miks peaksid kristlased juute aitama?
Lisaks juudi rahva lootuseks olemisele on Iisrael ka kogu maailma lootus.
Juudid ja kristlased peaksid koos Piibli prohveteeringuid täitma.
Kristlased peavad nüüd juudi vendi ja õdesid armastuses embama,
ning tõusma ja vastama Jumala kutsele juute õnnistada.
Lisaks on praegu fenomenaalne võimalus
hakata parandama kahe usundi sajandeid kestnud tülisid.
Võime kristlastena tõusta koos oma juudi vendade-õdedega.
Räägime, et aitame neid ja oleme neile toeks.
Don Horowitz ühendusest Christians Care International, aitäh!
Jumala õnnistust. Aitäh võimaluse eest!
Lisainfot leiab meie kodulehelt.
Seal räägitakse ka, kuidas juudist Don sai kutse
kristlikku tööd juhtida.
Tervikintervjuud näeb aadressil cbnnews.com
Tere! Siin Pat Robertson.
Sain just valmis lindistuse ühe Piibli armastatuima raamatuga -
Johannese evangeelium.
Mina olen ülestõusmine ja elu,
kes usub minusse, see elab, kuigi sureb.
Loodan, et lindistuse abil
pääseb piiblisõna sinusse elama.
Kui jääte minusse ja minu sõnad jäävad teisse,
siis paluge, mida te iganes tahate ja see saab teile.
Kuula seda uuesti ja uuesti.
Korda seda minuga koos valjult.
Lase neil suurtel kirjakohtadel täita oma süda,
kuni Jumala Sõna uuendab su meele ja ehitab üles su usu.
Võta vastu eluandev Jumala Sõna!
Pat Robertsoni loetud Johannese evangeelium
Jumal õnnistagu sind rikkalikult, kui sa Jeesuse üle mõtiskled.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
CBN-i Superraamat künnab teed Jaapanis.
Jaapani lapsed ja nende vanemad on elevil. Jätkab Lucille Talusan.
Superraamatu festivale korraldati Kyushu piirkonnas Jaapanis.
Seal toimus aprillis 7,3-palline maavärin.
Katastroofiabi Kyushu Christ juhi Yogi Nakamura sõnul
on Superraamat osa laste traumateraapiast.
Tahtsime tuua lootust lastele, kes maavärinast trauma said.
Paljud on endiselt hirmul. Nad ei julge üksi magada.
Superraamat julgustab lapsi.
Superraamat aitab koguduste lastetöös.
Paljudes kogudustes pole isegi pühapäevakooli.
Jenny Oh teeb misjonitööd laste seas.
Teda rõõmustas "Esimesed jõulud" jagu festivalil.
See pakub lastele jõulude kohta teistsuguse vaatenurga.
Nad ei tunne Jeesust ega Kristuse tähtsust jõuludes.
See aitab selgitada, mis on jõulude tõeline tähendus,
neile tuttaval viisil.
Need tüdrukud rääkisid, et neile meeldis Superraamat
ja lugu Jeesusest.
Superraamat võib olla Jaapanis tõhus evangeliseerimisviis.
Kui lapsed seda vaatavad, ei pruugi nad kristlaseks saada,
kuid neile jäävad meelde väärtused, mida sarjast õpivad.
Lucille Talusan, CBN News
See pole õiglane. Lucille saab jälgida Gizmo reise maailmas. Tore raport.
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri